88. schôdza NR SR - 6.deň - B. popoludní
Dátum: 2023-03-22
Poslanec: Kuriak, Milan (OĽANO)
Druh vystúpenia: Vystúpenie v rozprave

93. Ďakujem za slovo. Vážené panie, vážený pán predsedajúci, vážené panie poslankyne, vážení páni poslanci, dovoľte mi krátko vystúpiť v rozprave k tomuto návrhu zákona, ktorý je jeden z ďalších, ktorý, ktorý pomôže opäť občanom a nie rôznym špekulantom. Hlavnou podstatou tohto návrhu zákona je odstrániť nezmyselné a neopodstatnené byrokratické prieťahy pri, pri projektovaní rôznych dobrých zámerov potrebných hlavne v tejto dobe a pomôže tiež lepšiemu využívaniu či geotermálnej energie alebo už objavených ložísk zemného plynu a využívanie iných komodít. Chcem sa aj z tohto miesta poďakovať hlavnému predkladateľovi kolegovi Peťovi Kremskému za jeho iniciatívu pri, pri tvorbe tohto návrhu zákona. Ako člen hospodárskeho výboru mňa to samého oslovilo, lebo aj vďaka výjazdovým rokovaniam cez hospodársky výbor s kolegami poslancami sme sa zúčastnili aj priamo na niektorých, na niektorých miestach, kde sa, kde sa ťaží zemný plyn, aj naposledy sme boli pri otváraní práve čerstvo navŕtaného ložiska. Ako sa vyjadril pán poslanec Suja, tak ako vždy opäť kriticky, vôbec sa nezakladá na pravde, ako určite, určite sa týmto návrhom zákona neporušujú, neporušujú nejak práva občanov, ale treba brať aj ten iný pohľad, že hlavne v tejto dobe, keď, keď je energetická kríza, keď naozaj sú enormne zvýšené ceny všetkých komodít, tak je veľmi potrebné, aby sme využívali všetky tie možnosti a danosti, a hlavne keď sú ekologického charakteru, že nezaťažujú prírodné prostredie, vôbec sa to nezakladá na pravda, ako tu bolo od niektorých spomenuté, že pomaly hotová katastrofa a neviem, čo sa zničí. Práve na tých miestach, na ktorých som sa zúčastnil v rámci hospodárskeho výboru, tak som bol veľmi prekvapený, aký je tam poriadok, aj tá tráva je tak zelená, by som povedal, ako, nie ako na Orave (povedané so smiechom), lebo predsa, tam máme inú klímu, ale naozaj bol som prekvapený tým poriadkom a ako to pri tých ložiskách či plynu alebo nafty vyzeralo. Naozaj, bol som veľmi milo prekvapený, len odporúčam tým oponentom a hlavne pánovi Sujovi, nech sa ide pozrieť, že ako to vyzerá. Takže určite toto bude prínosom. Čo sa týka len ťažby zemného plynu, momentálne, ako som sa dozvedel priamo od odborníkov, tak využívame a ťažíme momentálne okolo 1 % a môžme ťažiť minimálne 10 % spotreby zemného plynu na Slovensku, čo by bolo v tejto dobe a v tejto nielen energetickej, ale aj inej kríze, bol by hriech nevyužiť a bolo by to aj zo strany nás zákonodarcov veľmi nezodpovedné takto sa stavať k tomu, čo tu máme. Dokážu, dokážu tieto zdroje či geotermálnej energie alebo iných využívať v iných krajinách v omnoho, môžem povedať, že omnoho ekologickejšie sa tváriacich a neviem, prečo by sme tu nemali prekonať hádzanie polien pod nohy a urobiť maximum ako zákonodarcovia, aby sme otvorili viac priestoru týmto možnostiam. Ako sa uvádza v dôvodovej správe, cieľom tohto návrhu zákona je zrýchlenie niektorých procesov v rámci zákona o posudzovaní vplyvov na životné prostredie, ktoré je potrebné absolvovať pri osobitných zásahoch do zemskej kôry na využívanie na geotermálnej energie. Mal som osobnú skúsenosť s mnohými ochranármi. Nerád používam to slovo, ale ja delím ochranárov na skutočných ochranárov a potom na ochranárov, nechcem povedať, že od stola, ale tak ako aj všade, v každej oblasti, tak aj pri ochrane prírody a životného prostredia sa nájdu ochranári špekulanti, ktorí hľadajú neopodstatnené dôvody, naozaj často nezmyselné, a spôsobujú tým, spôsobujú tým škody, škody aj, môžem priamo povedať, aj štátu, lebo naozaj tými svojimi zásahmi a neopodstatnenými pripomienkami zabraňujú a často aj znemožňujú mnohé procesy, a nejdem tu menovať od mostov, cez stavby nemocnice, ciest a iných projektov, ale týka sa to aj práve tohto projektu. Preto som rád, že sa kolega chopil iniciatívy a začal riešiť zmenu tohto banského zákona. Veľkým dôvodom tejto zmeny, ako som spomenul, že sa urýchlia procesy, ktoré v konečnom dôsledku umožnia omnoho väčšie využívanie týchto naozaj mnohých nerastných geotermálnych darov a vymožeností, ktoré máme a nesmieme, nesmieme brániť ich väčšiemu využívaniu. Zarazilo ma aj na hospodárskom výbore, keď sme riešili... (Prerušenie vystúpenia predsedajúcim.) Pčolinský, Peter, podpredseda NR SR Pardon, pani poslankyňa Šebová, poslednýkrát vás napomínam. Môžte pokračovať. Kuriak, Milan, poslanec NR SR ... Keď sme riešili otázku teplární a tiež som tam videl, že proste ako sa ťažko niekomu ukrajuje z toho, na čo boli roky zvyknutí a ako ťažko je dať priestor ekologickejším a lacnejším zdrojom aj čo sa týka konkrétne vykurovania. Ja z tohto miesta chcem aj poďakovať poslancovi za stranu SaS Karolovi Galekovi, ktorý vyvíja takú veľmi hodnotnú iniciatívu a navrhuje veľmi dobrý zákon, čo sa týka využívania týchto zdrojov. Čo sa týka tohto zákona, prečo je veľmi dôležitý, je to aj kvôli situácii s vojnou na Ukrajine, ktorá priniesla a prináša katastrofálne dopady aj na našu krajinu. Ako mnohí vieme a sme toho dennodennou súčasťou, že teplo sa stalo veľmi vzácnou a drahou komoditou a som svedkom, pochádzam z regiónu Orava a som svedkom ešte aj v týchto dňoch, keďže na Orave je najdlhšie vykurovacie obdobie, tak vidím na mnohých ľuďoch ako šetria na teple, že naozaj vo svojich príbytkoch sú nútení, aby aj napriek kompenzáciám, ale sú nútení, ja som rád, že aj možno sa zvyšuje zodpovednosť, že nie ako niekedy, že bolo všade zbytočne vysvietené, radiátory alebo iné ohrevné telesá zapnuté naplno, vetralo sa popri tom, tak možno k niečomu to bude dobré, ale som priamo svedkom ako ľudia, naozaj v tomto storočí je to zarážajúce, ale ľudia sa musia, aby šetrili, teplejšie obliekať, len v takej samozrejmej veci, keď si idú večer ľahnúť. Ale naozaj toto je reálna skutočnosť. Vy napríklad, čo bývate v Bratislave alebo regiónoch, kde vykurovacia sezóna je o polovicu kratšia, tak možno sa vás to až tak bytostne nedotýka, ale mňa áno a aj konkrétne aj čo sa týka hlavne teraz podnikateľských subjektov, ktoré sú neregulované, tak naozaj zažívajú katastrofu a tie ostré faktúry, ktoré začali, ktoré už podnikatelia majú za január a teraz už aj za február, tak to je katastrofa, keď sa tí podnikatelia na to pozrú. Tak naozaj mohol by som dlho rozprávať konkrétne príklady odžité, hej, nie vypočuté niekde v krčme, ale reálne a viem, čo to robí s tými podnikateľmi, a myslím si, že aj tento návrh zákona je jednou z možností ako, ale aj do budúcna, že ako zvýšiť, sebestační nebudeme, ale zvýšiť možnosti, ktoré tu máme, aby sme viac využívali tieto možnosti, ktoré tu máme. Uvediem ešte nejaké také konkrétne čísla. Cena plynu na svetových trhoch radikálne vzrástla a aj napriek značnému poklesu je stále oproti predchádzajúcemu tomu dobrému obdobiu ešte stále je takmer dvojnásobná a nejak platy sa nedajú zvyšovať až v takomto objeme. Takže stále ľudia majú viac a viac hlbšie do vrecka. Závislosť Slovenska na dovoze plynu je takmer 100-percená, súča... (Prerušenie vystúpenia časomerom.)